


KÚPNA ZMLUVA 

uzatvorená podľa ustanovenia § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), 
medzi zmluvnými stranami

Predávajúci: 

Obchodné meno : 	
So sídlom: 		
Zastúpeným:		
IČO:		
DIČ:		
IČDPH: 		
Zapísaným v Obchodnom registri: 	
Bankové spojenie: 	
Číslo účtu: 		
IBAN: 		
(ďalej len „predávajúci“)

a

Kupujúci:
	
Obchodné meno : 	ZELSEED spol. s r.o., 	
So sídlom:		930 36 Horná Potôň č. 1269	
Zastúpeným: 	Ing. Szilárd Kása, PhD., konateľ spoločnosti	
IČO: 	31413790		
DIČ: 	2020366524 
IČDPH: 	SK2020366524
Bankové spojenie: 	..............................	 
Číslo účtu: 		IBAN: ....................................	
(ďalej len „kupujúci“) 


Preambula

Táto zmluva sa uzatvára ako výsledok obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, v znení aktualizácie č. 5.


I.
Predmet zmluvy

1.1. Predávajúci sa zaväzuje dodať a kupujúci sa zaväzuje prevziať a zaplatiť za predmet zmluvy – Technické zariadenie na spracovanie osiva sladkej kukurice. Bližšia špecifikácia je uvedená v prílohe č. 1 – Technická špecifikácia.

1.2.	Podmienky plnenia zmluvy sú v súlade s výzvou na predkladanie ponúk, súťažnými podkladmi a ponukou víťazného uchádzača, vrátane ceny uvedenej v ponuke.




II.
Čas a miesto plnenia

2.1. 	Predávajúci sa zaväzuje, v prípade dodržania všetkých zmluvných podmienok kupujúcim, dodať kupujúcemu tovar – predmet zmluvy uvedený v čl. I. tejto zmluvy do 2 mesiacov od vystavenia objednávky od kupujúceho po podpise zmluvy.

2.2. 	Kupujúci je povinný na požiadanie predávajúceho písomne potvrdiť prevzatie tovaru. 

2.3. 	Miestom plnenia je sídlo kupujúceho.

2.4. 	Kupujúci je povinný plniť svoje peňažné záväzky voči predávajúcemu spôsobom uvedeným vo faktúre.

2.5. 	Odovzdanie a prevzatie bude vykonané poverenými zástupcami kupujúceho a predávajúceho v mieste plnenia. Nebezpečenstvo škody na predmete zmluvy prechádza na kupujúceho v čase, keď predmet zmluvy od predávajúceho prevezme, čo kupujúci potvrdí svojim podpisom na odovzdávacom – preberacom protokole v zmysle § 455 Obchodného zákonníka.

2.6.	O odovzdaní a prevzatí predmetu zmluvy zmluvné strany spíšu preberací protokol, v ktorom sa bude konštatovať najmä stav preberaného predmetu zmluvy z hľadiska jeho úplnosti, technických a kvalitatívnych ukazovateľov tak, ako bolo dohodnuté v tejto zmluve, a ktorý bude obsahovať číslo zmluvy, na základe ktorej sa realizuje dodanie predmetu zmluvy, dátum a miesto dodania, podpisy oprávnených zástupcov zmluvných strán, identifikáciu osôb, ktoré boli poučené o používaní predmetu zmluvy, vady predmetu zmluvy zistené pri jeho preberaní a lehoty ich odstránenia.

2.7.	Preberací protokol a dodací list budú vyhotovené v dvoch origináloch, pričom každá zo zmluvných strán obdrží jedno vyhotovenie.

2.8.	Technická dokumentácia vzťahujúca sa k predmetu zmluvy (návod na obsluhu technického zariadenia na spracovanie osiva sladkej kukurice, záručný list, sprievodná dokumentácia a podobne) sa odovzdá kupujúcemu pri odovzdaní predmetu zmluvy.

2.9.	Kupujúci si vyhradzuje právo odmietnuť prevzatie dodaného predmetu zmluvy alebo vrátiť predmet zmluvy na náklady predávajúceho v prípade, že sa predmet zmluvy nezhoduje s predloženou ponukou predávajúceho, ak nemá vlastnosti dohodnuté v zmluve, nie sú predložené doklady k prevzatiu alebo je viditeľne poškodený.


III.
Kúpna cena a platobné podmienky

3.1 	Kúpna cena je stanovená v zmysle zákona č. 18/1996 Z.z. o cenách v znení neskorších právnych predpisov a jeho vykonávacej vyhlášky č. 87/1996 Z.z. dohodou zmluvných strán v sume ......................... EUR s DPH (slovom: .................................................... EUR)

				Cena bez DPH:				 	 ................... EUR 
				DPH 20%:					 ................... EUR
			---------------------------------------------------------------------------------------
				Spolu s DPH:					 ................... EUR

3.2	Faktúra musí obsahovať priložené doklady umožňujúce posúdiť oprávnenosť fakturácie a všetky náležitosti v zmysle platnej legislatívy, najmä podľa zákona č. 431/2002 Z.z. o účtovníctve v znení neskorších právnych predpisov a zákona č. 222/2004 Z.z. o dani z pridanej hodnoty v znení neskorších právnych predpisov. Faktúra bude predkladaná v dvoch vyhotoveniach pre kupujúceho. Náležitosti faktúry: 
a.	označenie „faktúra“ a jej číslo,
b.	identifikačné údaje kupujúceho a predávajúceho (IČO, DIČ, IČ DPH, sídlo), registrácia,
c.	označenie banky a číslo účtu, na ktorý sa má platiť v súlade so zmluvou,
d.	číslo zmluvy alebo deň jej uzatvorenia,
e.	deň vystavenia a odoslania faktúry a lehotu jej splatnosti, zdaniteľné plnenie,
f.	fakturovaná suma,
g.	náležitosti pre účely dane z pridanej hodnoty,
h.	pečiatka a podpis.
i.	súčasťou faktúry musí byť aj preberací protokol a dodací list

3.3.	Faktúra je splatná do 60 dní odo dňa podpísania preberacieho protokolu. Pokiaľ vystavená faktúra nebude obsahovať všetky predpísané náležitosti, bude neoprávnená alebo bude obsahovať nesprávane či neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takom prípade sa preruší lehota splatnosti a nová lehota splatnosti pre kupujúceho začne plynúť prevzatím nového, upraveného alebo oprávnene vystaveného daňového dokladu. 

3.4	Predávajúci berie na vedomie, že projekt je spolufinancovaný zo štrukturálnych fondov EÚ a štátneho rozpočtu SR, a preto k realizácii predmetu zmluvy dôjde len ak bude schválený Riadiacim orgánom - Pôdohospodárskou platobnou agentúrou. Sprievodný text faktúry musí obsahovať názov predmetu: „Technické zariadenie na spracovanie osiva sladkej kukurice pre spoločnosť ZELSEED spol. s r.o.“ a zároveň musí obsahovať text: „Financované z prostriedkov EPFRV.“.


IV.
Povinnosti kupujúceho

4.1. 	Kupujúci je povinný po dobu úplného zaplatenia kúpnej ceny udržiavať na vlastné náklady predmet zmluvy v riadnom a funkčnom stave, vykonávať iba výrobcom predpísanú a odporúčanú údržbu a dodržiavať všetky predpisy a návody výrobcu na prevádzku.

4.2. 	Kupujúci zodpovedá za všetky škody, ktoré vzniknú v súvislosti s užívaním predmetu zmluvy, ktoré sú v rozpore so záručnými podmienkami.

4.3.	Akékoľvek technické úpravy a zásahy do predmetu zmluvy počas záručnej doby nie sú bez predchádzajúceho písomného súhlasu predávajúceho povolené.


V.
Servisné podmienky a spôsob objednávania náhradných dielov

5.1. 	Spôsob nahlásenia poruchy:
 	V pracovných dňoch: v čase od .......................... hod.: 
 	tel. č. 	...............................
 	fax: 	...............................
 	mobil: 	...............................
 	e-mail:	...............................

5.2. 	Na výzvu a požiadanie predávajúceho je kupujúci povinný potvrdiť telefonické oznámenie poruchy – závady písomne e-mailom so stručným popisom poruchy.

5.3. 	Na servisné zásahy vykonávané u kupujúceho je kupujúci povinný zabezpečiť také podmienky, ktoré zodpovedajú platným hygienickým a bezpečnostným predpisom v SR. V opačnom prípade servisný technik môže odmietnuť vykonanie servisného zásahu.

5.4. 	Spôsob objednávania náhradných dielov :
 	Náhradné diely sa objednávajú v pracovné dni: v čase od .......................... hod.:
 	tel. č. 	...............................
 	fax: 	...............................
 	mobil: 	...............................
 	e-mail:	...............................
Na objednané náhradné diely bude kupujúcemu zaslaná faktúra s uvedením výšky, spôsobu a termínu platby. Miesto dodania je sklad predávajúceho v ......................... .

 	V prípade vyslovenej požiadavky kupujúceho uvedenej na objednávke zabezpečí predávajúci dopravu náhradných dielov ku kupujúcemu formou hromadnej dopravy, komerčným dopravcom alebo poštou. Predávajúci môže zabezpečiť dopravu náhradných dielov za odplatu aj vlastnou dopravou.

5.5. 	Pravidelné servisné prehliadky je potrebné predávajúcemu avizovať najneskôr 3 dni pred predpokladaným termínom jeho vykonania.

5.6. 	Predávajúci môže odmietnuť vykonanie záručného a pozáručného servisu v prípade, že eviduje pohľadávky po lehote splatnosti voči kupujúcemu.


VI.
Povinnosti predávajúceho

6.1.	Predávajúci je povinný umožniť kupujúcemu prevzatie predmetu zmluvy s kompletnou dokumentáciou a inštruktážou.

6.2.	Predávajúci je povinný v prípade využitia subdodávateľov povinný uviesť do zmluvy so subdodávateľmi ustanovenie „Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou predmetu zmluvy a dodávateľ je povinný kontrolu strpieť a poskytnúť súčinnosť v plnej miere.“.

6.3.	Predávajúci berie na vedomie, že predmet zmluvy je financovaný zo štrukturálnych fondov EÚ a ŠR SR a preto sa zaväzuje pristúpiť na zmenu tejto zmluvy v prípade, že táto zmena bude vyvolaná zmenou Zmluvy o poskytnutí nenávratného finančného príspevku, ktorú kupujúci uzavrie s Riadiacim orgánom (ďalej len "Zmluva o NFP").

6.4.   Predávajúci berie na vedomie a súhlasí, že oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi Slovenskej republiky a predpismi Európskej únie môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s predmetom zmluvy a predávajúci je povinný kontrolu strpieť a poskytnúť súčinnosť v plnej miere.

6.5.	Predávajúci sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „ZRPVS“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 ZRPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Predávajúci je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností predávajúceho podľa tohto ustanovenia je podstatným porušením tejto zmluvy a zakladá právo kupujúceho na odstúpenie od tejto zmluvy s právnymi účinkami ukončenia zmluvy ex tunc, zároveň právo kupujúceho na uhradenie zmluvnej pokuty vo výške 25% celkovej ceny predmetu zmluvy a právo kupujúceho požadovať od predávajúceho náhradu škody vzniknutej kupujúcemu v dôsledku nesplnenia vyššie uvedených povinností predávajúceho. 


VII.
Nadobudnutie vlastníckeho práva k predmetu zmluvy

7.1.	Zmluvné strany sa dohodli, že kupujúci nadobudne vlastnícke právo k predmetu zmluvy v zmysle § 445 Obchodného zákonníka až úplným zaplatením kúpnej ceny.


VIII.
Zodpovednosť za vady predmetu zmluvy, záručné podmienky
 
8.1. 	Zmluvné strany sa budú riadiť ustanoveniami § 422 a nasl. Obchodného zákonníka, ktoré upravujú zodpovednosť za vady, ak táto zmluva neustanovuje inak.

8.2. 	Predávajúci poskytne na predmet zmluvy záruku 12 mesiacov. Poskytnutie tejto záruky je v súlade s ustanovením § 429 a nasl. Obchodného zákonníka. Záruka sa nevzťahuje na bežné opotrebenie predmetu zmluvy, prípadne jej časti a príslušenstva. 

8.3. 	Okolnosti, ktoré vylučujú zodpovednosť predávajúceho za vady predmetnej dodávky sú neodvrátiteľné udalosti – živelné pohromy, politické udalosti a iné obchodné opatrenia štátnych orgánov, ktorým nemôže ani pri maximálnej starostlivosti zabrániť predávajúci. Vyššie uvedené záruky za akosť predmetu zmluvy poskytuje predávajúci v rozsahu a za podmienok uvedených v pripojenom záručnom liste.

8.4. 	Predávajúci nenesie zodpovednosť za vady, ktoré boli spôsobené neodbornou manipuláciou, prevádzkou, obsluhou, údržbou zo strany kupujúceho.

8.5. 	Zjavné a viditeľné vady predmetu zmluvy musí kupujúci reklamovať písomne u predávajúceho v lehote 10 dní odo dňa prevzatia. Ostatné vady je kupujúci povinný reklamovať do 10 dní od ich zistenia, najneskôr do konca záručnej doby.

8.6. 	Písomná reklamácia musí obsahovať tieto údaje:
 	- doklad o kúpe
	- opis vady a ako sa prejavuje.


IX.
Záručný servis

9.1.	Pre plnenie z tejto zmluvy platia záručné podmienky predávajúceho:

a) 	ak sa v priebehu záručnej doby prejaví vada materiálu, alebo výrobná závada, predávajúci je povinný závadu odstrániť opravou alebo výmenou materiálu, čo bude vykonané bez úhrady, v čo najskoršom termíne, najneskôr do 30 pracovných dní od oznámenia závady. 

b) 	záručný servis, t.j. odstraňovanie závad spadajúcich do záruky na predmet zmluvy je vykonávaný v plnom rozsahu bezplatne. Toto neplatí na bežnú údržbu predmetu zmluvy.


X.
Doklady

10.1. 	Predávajúci je povinný odovzdať kupujúcemu doklady týkajúce sa predmetu zmluvy: faktúra, dodací list, preberací protokol, návod na obsluhu.


XI.
Ostatné ustanovenia

11.1.	Obchodné záväzkové vzťahy, týkajúce sa právnych úkonov, rokovaní o uzatvorení zmluvy, zabezpečenia záväzkov, započítania pohľadávok a pod. sú účastníci povinní riešiť v súlade s ustanoveniami Obchodného zákonníka.

11.2.	Zmluvné strany sa dohodli, že v prípade, keď predávajúci nedodá tovar riadne a včas kupujúcemu, je predávajúci povinný zaplatiť kupujúcemu zmluvnú pokutu vo výške 0,05 % z celkovej zmluvnej ceny za každý začatý deň omeškania.


XII.
Odstúpenie od zmluvy

12.1. 	Predávajúci je oprávnený odstúpiť od zmluvy v prípadoch podstatného porušenia zmluvných povinností kupujúcim.

12.2.	Odstúpenie od zmluvy nastáva doručením písomného oznámenia predávajúcim kupujúcemu. Doručením oznámenia účinky tejto zmluvy zanikajú. V takom prípade je kupujúci povinný vrátiť predmet zmluvy bez zbytočného odkladu predávajúcemu podľa jeho pokynov a uhradiť skutočne vynaložené náklady, ktoré vznikli predávajúcemu do dňa odstúpenia od zmluvy v súvislosti s touto kúpnou zmluvou.


XIII.
Záverečné ustanovenia

13.1.  Zmluvu je možné zrušiť alebo zmeniť po vzájomnej dohode zmluvných strán v písomnej forme.

13.2. Táto zmluva môže byť menená alebo doplnená v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v znení aktualizácie č. 5 a to na základe vzájomnej dohody zmluvných strán, pričom takýto úkon musí mať písomnú formu.

13.3.	Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet zmluvy podľa tejto zmluvy, súvisiacich s realizáciou predmetu zmluvy podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

13.4.	Táto zmluva bola vyhotovená v troch exemplároch, z ktorých dva dostane kupujúci a jeden predávajúci. Zmluva nadobudne platnosť podpísaním zmluvnými stranami. Zmluva nadobúda účinnosť za kumulatívneho splnenia nasledovných podmienok:
-	podpísaním oboch zmluvných strán a 
-	dňom podpisu zmluvy kupujúceho o poskytnutí nenávratného finančného príspevku s príslušným orgánom.

13.5. Zmluvné strany súhlasia, že zmluva s dodávateľom  nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa  Katalógu sankcií,  ktorý upravuje postupy pri určení sankcií/korekcií za porušenie pravidiel a postupov obstarávania. Týmto osobitným dojednaním v zmluve s dodávateľom však nie sú dotknuté povinnosti obstarávateľa vyplývajúce mu zo Zmluvy o NFP.


13.6. 	Účastníci tejto zmluvy prehlasujú, že pri jej realizácii sa budú primerane riadiť ustanoveniami Obchodného zákonníka a vykonávacími predpismi k nemu ako i ostatnými platnými právnymi predpismi.

[bookmark: _GoBack]13.7. 	Obidve zmluvné strany prehlasujú, že sa oboznámili s obsahom tejto zmluvy, že nebola dohodnutá v tiesni ani za inak nevýhodných podmienok a že ju uzavreli z vlastnej vôle, určite, slobodne, vážne a zrozumiteľne.



Príloha č. 1 – Technická špecifikácia 
Príloha č. 2 – Zoznam subdodávateľov





V	 ........................, dňa .....................	V Hornej Potôni, dňa ........................







	.............................................................	............................................................
	predávajúci 	ZELSEED spol. s r.o., Horná Potôň
		Ing. Szilard Kasa, PhD., 
		konateľ spoločnosti






